ΔΗΛΩΣΗ ΑΠΟΠΟΙΗΣΗΣ
- Γεια σου, μαμά. - Γεια σου, κορίτσι μου.
Σ' ευχαριστώ για τη φιλοξενία. Πραγματικά το εκτιμώ.
Πώς είσαι;
Θεέ μου. Τα πάντα είναι μύλος.
Με τους μάστορες και τον Ρόμπερτ.
Ο Ρόμπερτ πήγε πάλι στην Αμερική;
Ναι. Πήγε πάλι στην Αμερική.
Να σου φτιάξω κάτι να φας;
Όχι, ευχαριστώ. Δεν πολυπεινάω. Βασικά, ανακατεύομαι λίγο.
Κοντεύει οκτώ. Κάτι πρέπει να φας.
Όχι, με πιάνει ημικρανία.
Σε πειράζει αν... Μπορώ να ξαπλώσω λίγο;
Κι εγώ είχα πονοκεφάλους στην ηλικία σου.
Ναι.
Η μητέρα σου πάσχει από άνοια.
Η αντίληψή της περί χρόνου και χώρου έχει χάσει κάθε αίσθηση γραμμικότητας.
Μυρίζεις το αλλόκοτο χαρμάνι μυρωδιών
και τα ψευτολουλουδένια ηλεκτρικά αρώματα σε μια προσπάθεια να τις καλύψουν.
Τη μυρωδιά του σπιτιού ενός ηλικιωμένου.
Δεν θυμάσαι την τελευταία φορά που κοιμήθηκες στο κρεβάτι της.
Στο κρεβάτι όπου άλλοτε κοιμόταν ο πατέρας σου.
Σκέφτεσαι ότι αν καταφέρεις να κοιμηθείς, ίσως μπορέσεις να σκεφτείς πιο καθαρά.
Ίσως αρχίσεις να κατανοείς όσα συμβαίνουν στη ζωή σου.
Ευχαριστώ, μαμά.
Ο Τόμι, μαθητής του Τζάστιν, με βοήθησε να αναστήσω τον Τζόναθαν.
Μου εξήγησε ότι μόνο οι γέροι χρησιμοποιούν το Facebook,
οπότε χρησιμοποιήσαμε το Instagram.
...δεν γίνεται τίποτα.
ΤΖΟΝΑΘΑΝ ΜΠΡΙΓΚΣΤΟΚ
Χρησιμοποιήστε την οθόνη. Είναι αφής.
Μάλιστα.
Οι φωτογραφίες έμοιαζαν παλιές, μα έβαλα φίλτρα. Νομίζω πως είναι καλές.
Είναι εξαιρετικό.
Ευχαριστώ. Λέω να προσθέσουμε μερικά ποστ με αγαπημένες του μουσικές.
Τι ακούει; Ξέρετε;
Όχι. Ίσως Κάιλι Μινόγκ.
Την Κάιλι! Ναι. Σέξι.
Να προσθέσουμε κι άλλα, του τύπου Drake και Tyler, the Creator.
Post Malone. Τέτοια.
Λέω να του προωθήσω κάποια δικά μου ποστ.
Εντάξει. Κι από βιβλία;
Βιβλία;
Είναι 18, οπότε έλεγα για το Ντέμιαν.
Έρμαν Έσε.
Δεν τα 'χω ακουστά αυτά.
Ίσως Χάρι Πότερ. Προσωπικά, όμως, δεν θα πόσταρα βιβλία.
Εσύ είσαι ο ειδικός.
Ναι.
Να δουλέψουμε κάποια απ' τα σχόλια.
Τον έχω κρατήσει στην εφηβεία.
Είναι αιωνίως νέος, για πάντα σε διάλειμμα μετά το λύκειο,
έτοιμος να σπουδάσει.
Τώρα ο γιος μας έχει μέλλον.
Ο Ρόμπερτ ζηλεύει τον νεκρό νεαρό
που είχε παράνομο δεσμό με τη γυναίκα του κι έσωσε το παιδί του.
Αναρωτιέται πόσες φορές είχε σκεφτεί αυτό το αγόρι η Κάθριν
όταν ήταν μαζί του.
Πόσες φορές είχε συγκρίνει το σεξ.
Προσποιείται μαζί του;
Μερικές φορές; Πάντα;
Ο Νίκολας ξέρει ότι θα έπρεπε να βοηθήσει τον πατέρα του με τα πιάτα,
αλλά δεν θέλει.
Θα του στρίψει αν ο πατέρας του συνεχίσει το εύθυμο κουβεντολόι.
Ξέρει ότι η διαμονή μαζί του δεν θα είναι εύκολη...
αλλά ότι αξίζει τον κόπο.
Γλιτώνει λεφτά.
Ξέρει ότι ο πατέρας του δεν μυρίζει τον καπνό που κατεβαίνει,
μα και να μπορούσε, αμφιβάλλει ότι θα έλεγε κάτι.
Ο πατέρας του θα φοβόταν μήπως διαρραγεί ο ξεχωριστός δεσμός τους.
Σκέφτεται πως κάτι πρέπει να τρέχει με τους γονείς του.
Νωρίτερα εκείνο το απόγευμα, είχε λυπηθεί τη μητέρα του
και δεν θυμάται να τη λυπάται ποτέ.
Βλέποντάς τη να φεύγει έτσι, θυμήθηκε τότε που ήταν μικρός
κι εκείνη έφευγε για τη δουλειά.
Κι αργότερα, όταν επέστρεφε,
του έλεγε πόσο πολύ της είχε λείψει.
Εκείνος την αγνοούσε για μέρες ολόκληρες, γιατί ποτέ δεν το ένιωθε αληθινό.
Καληνύχτα σου.
Καληνύχτα.
Δουλεύεις αύριο;
Ναι.
- Νωρίς; - Αργά.
Άρα θα σε δω στο δείπνο.
Ναι.
Καληνύχτα.
Οι γονείς του δεν τον ξέρουν καθόλου.
Μελετάς το πρόσωπο της μητέρας σου
και σκέφτεσαι πως έτσι θα είναι όταν πεθάνει.
Σε κατακλύζει η θλίψη για όσα έχουν χαθεί.
Η παιδική σου ηλικία και η παιδική ηλικία του παιδιού σου.
Η δύναμη της μητέρας σου
και η πεποίθησή σου ότι είχες απορροφήσει αυτήν τη δύναμη ως το κόκαλο...
ότι η αγάπη της μητέρας σου σου είχε δώσει τη δύναμη να ξεπεράσεις οτιδήποτε.
Ξέρεις ότι το όνομα της μητέρας σου είναι Έλεν
κι ότι η Έλεν πρέπει να είχε υποφέρει από απελπισία, μοναξιά και πόνο.
Μα δεν είσαι σίγουρη γι' αυτό,
γιατί, για σένα, η Έλεν πάντα ήταν η μαμά.
Μαμά.
Μαμά, κάτι έχει συμβεί.
Δεν ήρθα εξαιτίας των μαστόρων.
Δεν θα το θυμάσαι, αλλά χρόνια πριν...
Κοντά 20 χρόνια, βασικά...
Γιατί ο Νικ ήταν πέντε.
Πήγαμε διακοπές στην Ιταλία
και πραγματικά ανυπομονούσα...
Λες στη μητέρα σου όλα όσα δεν μπόρεσες να πεις στον Ρόμπερτ.
Τα πάντα.
Την ντροπή και την ενοχή σου.
Καθ' όλη τη διάρκεια, η μητέρα σου είναι σιωπηλή
κι αναρωτιέσαι αν ακούει έστω κάτι.
Αν όσα της λες θα τρυπώσουν στα όνειρά της
και μετά θα θυμάται κάποια απ' αυτά.
- Έλα! - Ψάχνω τον Έλβις.
- Ποιος είσαι εσύ; - Ο Νίκολας. Έχω ξανάρθει.
Εντάξει.
- Τι θες; - Δύο πακέτα.
Αν μείνεις, άλλο ένα πεντάρι.
Θα πάρω 15, έτσι;
- Ναι, γιατί έβαλα ένα. - Έλα τώρα, ρε αγόρι.
Σβέλτα.
Ο Νίκολας είχε ξανάρθει εδώ μόνο μια δυο φορές.
Δεν θέλει να του γίνει συνήθεια
και είναι βέβαιος ότι το ελέγχει μια χαρά.
Μόνο κάτι λίγο μια στο τόσο για να χαλαρώνει,
αλλά ποτέ υπερβολικά πολύ.
Αποκάλυψες τα πάντα όσο η μητέρα σου ροχάλιζε μακαρίως.
Και στο τέλος, ένιωσες εξαντλημένη
και αφέθηκες σ' έναν βαθύ ύπνο.
Η έκφραση της ιστορίας σου
ήταν σαν να κέντριζες τον πυρήνα ενός κακοήθους όγκου
που σου είχε προκαλέσει τόσο πολύ πόνο.
Και τώρα, καταλαβαίνεις, το ίδιο και σε άλλους.
Έφτασα νωρίς εκείνο το πρωί, προτού ανοίξει το γραφείο της,
και περίμενα την Ασιάτισσα να έρθει.
Κάτι πρέπει να παίζει.
Υφιστάμενη θα ήταν.
Την είχα δει να φεύγει με την Κάθριν Ρέιβενσκροφτ,
δείχνοντας ξεκάθαρα ότι ήταν τιμή της που την είχε καλέσει να φάνε μαζί.
Νομίζω ότι σήμερα...
Με συγχωρείτε. Δεσποινίς, συγγνώμη.
Συγγνώμη. Εσείς...
Δουλεύετε μαζί με την Κάθριν Ρέιβενσκροφτ.
- Σωστά; - Ναι.
Θα μπορούσα να σας απασχολήσω για ένα λεπτό;
Αφήστε τα πακέτα στην υποδοχή.
Όχι. Πρόκειται για ένα πολύ σημαντικό ζήτημα.
Πήγαινε εσύ. Το όνομά σας;
Ναι.
Συγγνώμη. Ναι, ονομάζομαι Στίβεν Μπρίγκστοκ.
Είμαι η Τζισού Κιμ.
Θέλετε να έρθετε μαζί μου επάνω να τα πούμε, κε Μπρίγκστοκ;
Όχι, όχι. Προτιμώ να μείνουμε εδώ.
Καλώς. Θέλετε να καθίσετε εκεί, τότε;
Καλώς.
Είστε σίγουρη ότι δεν θα έρθει σύντομα εκείνη;
Η Κάθριν;
Όχι, τηλεφώνησε. Δεν θα έρθει σήμερα.
Να τη! Γεια σου, Τζισού. Τι κάνεις; Όλα καλά;
- Καλά. - Εκείνο το μέιλ
που ήθελα να δείξω στην Κάθριν; Το έστειλες;
- Μου δίνεις ένα λεπτό; - Συγγνώμη.
- Έχεις δουλειά. - Ναι.
- Πώς είστε; Καλά; Είναι πολύ σημαντικό. - Ξέρω.
Αν μπορείς, κάν' το σήμερα.
Η φιλοδοξία έχει μια μπόχα που είναι αδύνατο να κρύψεις
κι η Τζισού Κιμ βρομοκοπούσε.
Είχε μυριστεί την ευκαιρία να βγάλει μια σπουδαία ιστορία
για ν' αρπάξει τη στιγμή που θα φτιάξει την καριέρα της.
Σαφέστατα, είχε συνεργαστεί στενά με την Κάθριν Ρέιβενσκροφτ για πολύ καιρό,
γιατί δοκίμασε σ' εμένα τα κόλπα της Κάθριν για να της ανοιχτούν οι άλλοι.
Λοιπόν, περί τίνος πρόκειται;
Είναι δύσκολο.
Δεν ξέρω αν έπρεπε να έρθω.
Είστε ασφαλής εδώ.
Μιλήστε μου.
Ή αν προτιμάτε, σας δίνω το τηλέφωνό μου και με καλείτε όποτε θέλετε.
Η Κάθριν Ρέιβενσκροφτ με παρενοχλεί.
Λυπάμαι, κε Μπρίγκστοκ.
Θα μου πείτε κάτι περισσότερο;
Διαρκώς με απειλεί.
Γιατί σας απειλεί;
Εξαιτίας αυτού που έγραψα.
Τι γράψατε, κε Μπρίγκστοκ;
Ένα βιβλίο;
Είστε συγγραφέας;
Όχι, μα έπρεπε να πω στον κόσμο την αλήθεια.
Ο ΑΠΟΛΥΤΩΣ ΑΓΝΩΣΤΟΣ Ε. ΤΖ. ΠΡΕΣΤΟΝ
Το εξέδωσα μόνος μου, με δικά μου χρήματα, με ψευδώνυμο.
Έφερα αντίγραφα για εσάς και για το προσωπικό σας.
Ο κόσμος πρέπει να μάθει ποια είναι στ' αλήθεια η Κάθριν Ρέιβενσκροφτ.
Προσπαθεί διαρκώς να με εμποδίσει να το διανέμω.
Αυτό είναι τρομερό.
Λυπάμαι που το ακούω.
Έχει αφήσει απειλητικά μηνύματα στον τηλεφωνητή μου.
Μα γιατί η Κάθριν προσπαθεί να εμποδίσει το βιβλίο σας να γίνει γνωστό;
Διότι λέει τι συνέβη χρόνια πριν.
Τι συνέβη χρόνια πριν, κε Μπρίγκστοκ; Μπορείτε να μου πείτε;
Είχε σχέση με κάποιον κι όταν εκείνος έγινε ανεπιθύμητος...
τον άφησε να πεθάνει.
Αυτό είναι απαίσιο.
- Μα πώς... - Πρέπει να πηγαίνω. Εκείνη...
Κι αν εκείνη...
Εκείνη...
Είναι όλα εκεί, στο βιβλίο.
- Όχι. Περιμένετε! - Πρέπει να φύγω. Γεια.
Μου λέτε... Κύριε Μπρίγκστοκ; Στίβεν;
Πόσο θαυμάσιο, προβλέψιμο και αξιοθρήνητο ήταν
να βλέπω τους στενότερους συμμάχους και θαυμαστές της Ρέιβενσκροφτ
τόσο πρόθυμους να στραφούν εναντίον της με το παραμικρό.
Στο μυαλό σου ξαναπαίζει η βραδινή εξομολόγηση στη μητέρα σου.
Αναρωτιέσαι αν έχει φιλτραριστεί κάτι απ' όσα είπες.
Εκείνο το πρωί, η μητέρα σου δεν είπε τίποτα
και σε συγκινεί η σκέψη ότι ξέρει και δεν σε κρίνει.
Ο Νίκολας σχεδίαζε να ήταν ξύπνιος και ντυμένος
όταν κατέβαινε για πρωινό ο πατέρας του.
Δεν μπόρεσε να ξυπνήσει.
Δεν έχει σημασία όμως.
Ξέρει ότι αν ρωτήσει ο πατέρας του,
κάποια ιστορία θα σκαρφιστεί κι εκείνος θα την πιστέψει.
- Ναι; - Νίκολας. Γεια, τι κάνεις;
Καλά. Τι θες;
Ήμουν στο ίντερνετ και είδα ότι εκδίδουν ένα βιβλίο
μ' όλα εκείνα τα κόμικ που διάβαζες. Θυμάσαι το Hellboy;
Αναρωτιόμουν αν θες να σου πάρω ένα.
- Μπα. - Σίγουρα;
Είναι πολύ ωραίο, βασικά.
Δεν το θέλω. Τρέχω, κλείνω.
Ναι, το ξέρω. Το ξέρω.
Εντάξει, γεια.
- Συγγνώμη, Νικ. Περίμενε. - Τι;
Δεν θυμάσαι που πήγαμε ένα ταξίδι μαζί στην Ιταλία
- όταν ήσουν μικρός; - Κάτσε.
ΕΡΓΟΣΤΑΣΙΟ Μ&Μ'S ΦΙΣΤΙΚΙ
ΙΣΧΥΕΙ
- Τι; - Έλα, δεν πειράζει.
Δεν θυμάσαι που πήγαμε διακοπές στην Ιταλία παλιά;
- Μπα. - Ήσουν περίπου πέντε.
- Δεν θυμάσαι; - Όχι.
Είχες ένα φουσκωτό βαρκάκι.
- Το αγαπημένο σου μαγιό. - Γαμώτο! Το κόβετε με το γαμωτάξιδο;
Τι... Ο μπαμπάς σού μίλησε γι' αυτό, αγάπη μου;
Δεν έχω χρόνο για τέτοια. Έχω σημαντικές δουλειές. Γεια.
Ναι, το ξέρω. Συγγνώμη, αγάπη...
Συγγνώμη.
ΣΕ ΑΚΟΛΟΥΘΕΙ ΔΕΣ ΠΡΟΦΙΛ
ΑΚΟΛΟΥΘΗΣΕ
ΑΚΟΛΟΥΘΕΙΤΕ ΜΗΝΥΜΑ
Μ' ΑΡΕΣΕΙ ΤΟ FEED ΣΟΥ
ΑΧΑΧΑ ΤΥ
Όταν άκουσα το "ντιν", μου κόπηκε η ανάσα.
Δεν είχα λάβει ποτέ ξανά ειδοποίηση.
ΑΧΑΧΑ ΤΥ
Το ψάρι είχε τσιμπήσει.
Σίγουρα δάγκωσε το δόλωμα με μανία.
Έπρεπε να χτυπήσω απαλά, πολύ απαλά.
Ποτέ δεν κατάλαβα την εμμονή της νέας γενιάς
να περιορίζει τις λέξεις σε αρχικά.
ΤΥ = ΕΥΧΑΡΙΣΤΩ
Ευτυχώς, ο Τόμι είχε αφήσει ένα γλωσσάρι με όρους.
Μου είπε, επίσης, όχι τελείες,
όχι κόμματα ή ερωτηματικά.
ΑΗΔΙΑ ΤΑ Μ&Μ ΦΙΣΤΙΚΙ
ΔΙΑΒΑΣΤΗΚΕ
ΑΧΑΧΑΧ Ο,ΤΙ ΧΕΙΡΟΤΕΡΟ
ΠΗΓΕΣ ΚΑΛΙΦΟΡΝΙΑ ΕΙΔΑ ΦΩΤΟΣ
Ταξιδεύω.
ΝΑΙ ΤΑΞΙΔΕΥΩ ΣΤΙΣ ΗΠΑ
Ο Νίκολας δεν είχε ταξιδέψει ποτέ στις ΗΠΑ.
Δύο χρόνια πριν,
ο πατέρας του πήγε στο Λος Άντζελες σε συνέδριο για τα ανθρώπινα δικαιώματα
και τον είχε πάρει μαζί.
Έμειναν πέντε ημέρες και πήγαν στα Univesal Studios και στην Disneyland.
ΤΑΞΙΔΙ ΜΕ ΑΜΑΞΙ;
NAI
Απ' τους δήθεν, να 'ναι καλά
Το τραγούδι τα 'σπαγε ήδη Αλλά άκου την καμπάνα
ΣΕΞΙ ΚΟΡΙΤΣΙΑ;
Στον Νίκολας αρέσει η αίσθηση σεβασμού και θαυμασμού
που προξενεί στον νεαρό άγνωστο που μόλις γνώρισε διαδικτυακά.
Καλημέρα, Τζόντι.
Καλημέρα.
Γεια.
- Κάθι, πρέπει να μιλήσουμε. - Φυσικά.
Ήρθε ο Στίβεν Μπρίγκστοκ. Έφερε τα βιβλία.
- Αυτό το βιβλίο. - Τι; Ήρθε εδώ;
Απλώς η Τζισού ήρθε σ' εμένα, γιατί δεν ήξερε τι να κάνει.
Και μου είπε ότι της ζήτησες
- να αφήσει την έρευνα για τον Μπρίγκστοκ. - Ναι.
Γιατί καιγόσουν να τη γειώσεις;
- Δεν έχει καμία σχέση μ' εσάς. - Εγώ νομίζω πως έχει.
Μακάρι να μην είχε,
αλλά όταν ένα νεότερο μέλος της ομάδας μου ζητάει τη συμβουλή μου, με αφορά.
"Νεότερο μέλος της ομάδας", Σάιμον; Έλα τώρα.
Της είπες ότι ήταν παιδόφιλος
- και να τον εντοπίσει. - Εγώ...
Και μόλις το έκανε, είπες να το ξεχάσει. Απλώς αναρωτιέμαι γιατί.
Δεν είμαι υποχρεωμένη να λογοδοτώ σ' εσένα ή σ' εσένα, Τζισού.
Είναι προσωπικό ζήτημα και δεν έχει καμία σχέση με τη δουλειά.
Τότε, γιατί μου ζήτησες τη διεύθυνση και το τηλέφωνό του;
- Δεν θα σου δώσω εξηγήσεις. - Θα μου δώσεις.
Εντάξει. Άκου τι γίνεται. Δεν ξέρω τι περιέχει το βιβλίο.
Δεν έχω προλάβει να το διαβάσω,
αλλά κάποιος που ερευνούσες ως παιδόφιλο εμφανίζεται εδώ με ένα βιβλίο του
και λέει στην Τζισού ότι συμμετέχεις στην ιστορία, ότι είσαι μέσα στο βιβλίο
κι ότι τον παρενοχλείς, τον απειλείς. Τι περιέχει πια;
- Τζισού... - Εξομολόγηση;
- Είσαι ψεύτρα. - Τι;
Ποτέ δεν είπα ότι ήταν παιδόφιλος.
- Σου ζήτησα... - Όχι, δεν με διόρθωσες!
- τα στοιχεία του Μπρίγκστοκ... - Εγώ είμαι ψεύτρα;
Αυτό μόνο. Συγγνώμη, σου το ζήτησα, επειδή σ' εμπιστευόμουν.
Μην ξεσπάς στην Τζισού. Δεν λογοδοτεί αυτή.
Το απολαμβάνεις, έτσι;
Θα μπορούσαμε να κάνουμε αυτήν τη συζήτηση στην αίθουσα συσκέψεων,
αλλά ήθελες να δουν όλοι αυτήν την κωμωδία.
- Κάθι... - Κάθριν με λένε.
Είναι μια κατάσταση που δημιούργησες εσύ, εντάξει;
- Δεν ήσουν ειλικρινής μαζί μας. - Εντάξει.
Κι αυτό με ανησυχεί! Διακινδυνεύει τη φήμη όλης της ομάδας.
Η εταιρεία βασίζεται στην ακεραιότητά της.
Ποιος νομίζεις ότι είσαι;
Ο κος Μπρίγκστοκ ήρθε σ' εμάς επειδή φοβόταν. Είπες ψέματα στην Τζισού.
Τη χρησιμοποίησες για να βρει τα στοιχεία και μετά του άφησες απειλητικά μηνύματα.
- Κάθι... - Μάζεψε τα χέρια σου.
Εκείνος παρακολουθεί εμένα, εντάξει;
Εκείνος απειλεί εμένα.
Γιατί δεν πήρες την αστυνομία;
Γιατί είναι ιδιωτικό θέμα. Δεν μπορείς να το καταλάβεις;
Διατήρησε την ψυχραιμία σου...
Μη μου λες εμένα να διατηρήσω την ψυχραιμία μου!
- Δεν έχεις κανένα δικαίωμα να ρωτάς! - Άκουσέ με.
- Όχι! - Άκουσέ με.
- Εγώ ρωτάω τα προσωπικά σου; - Άσχετο.
- Τι ναρκωτικά έχεις πάρει; - Φτάνει!
Σε τι σάιτ μπαίνεις;
- Είσαι πολύ ταραγμένη. - Ναι, είμαι.
Μα ό,τι είναι αυτό που καλύπτεις, θα ήταν καλύτερα να το ομολογήσεις.
Μάζεψε τα κωλόχερά σου!
Γαμώτο!
Κακώς το έκανες αυτό.
Κάθι, τι θα πεις γι' αυτό;
Ότι πήγαινες γυρεύοντας!
Το όνομά μου είναι Κάθριν!
Έχεις φάει άκυρο, Κάθριν!
- Είσαι καλά, Σάιμον; - Ναι.
- Του επιτέθηκε. - Επίθεση.
Τι ψυχάκιας!
- Δεν βλέπετε πού πάτε; - Συγγνώμη.
Ο Νίκολας τα λέει με τον Τζόναθαν την περισσότερη μέρα.
Ήταν πρόθυμος να μιλήσει και να δώσει συμβουλές
κι ένιωθε ότι ο Τζόναθαν κρεμόταν απ' την κάθε του λέξη.
Ήταν συγκινητικός ο τρόπος που του ανοίχτηκε.
Τον φουκαρά τον γελοίο.
Ξεστόμιζε τις αξιοθρήνητες ιστορίες του σ' ένα αγόρι έξι χρόνια μικρότερο,
που είναι νεκρό σχεδόν 20 χρόνια.
Οι μέρες μου ως δάσκαλος με δίδαξαν
να εντοπίζω τα αγόρια με τη μαύρη τρύπα στο κέντρο τους.
Ίσως κάποτε να το είχα συμμεριστεί αυτό το παιδί.
Άλλοτε, ίσως και να είχα προσπαθήσει να τον βοηθήσω.
Μα ο Νίκολας δεν ήταν παιδί.
Ήταν ένας 25χρονος άντρας.
Κι όσο κι αν καυχιόταν στον 19χρονο εαυτό μου,
δεν μπορούσε να κρύψει την κομματιασμένη του ψυχή
από κάποιον με τη δική μου πείρα.
Ήταν απελπισμένος. Απελπισμένος να μιλήσει.
Ήταν ώρα ν' αρχίσω να τον χειραγωγώ.
Άρχισα να τον κάνω να με περιμένει.
Κανένα δεκάλεπτο, για να κρατήσω το ενδιαφέρον του.
...τα κωλόχερά σου!
ΜΑΡΚ OMG ΤΙ ΔΙΑΟΛΟ;;
Κακώς το έκανες αυτό.
ΜΕΛΒΙΝ ΤΙ ΕΦΙΑΛΤΗΣ
Τι θέλετε να πω;
Σου άξιζε.
Ξέρεις ότι διακυβεύεται η φήμη σου.
Για χρόνια, η αξιοπιστία σου ήταν εκείνη που σου έδινε ώθηση.
Τώρα βλέπεις την πιθανότητα να πρέπει να υποστείς δημόσια ταπείνωση.
Ποτέ ξανά δεν θα είσαι το άτομο που νόμιζαν πως ήσουν.
Μα για σένα, αυτήν τη στιγμή,
το μόνο που έχει σημασία είναι να προστατεύσεις τον Νίκολας,
να τον κρατήσεις έξω απ' αυτήν την κατάσταση.
ΟΪ ΜΕΓΑΛΕ ΠΟΥ 'ΣΑΙ
Ο Νίκολας έχει δώσει στον Τζόναθαν όλη του την προσοχή.
Θεωρεί ότι είναι πιτσιρίκος κι ότι τον θαυμάζει,
κρέμεται απ' την κάθε του λέξη.
Έχουν πολλά κοινά, παρά τη διαφορά ηλικίας.
Έχει διαβάσει και το μοναδικό βιβλίο που είχε πιάσει ο Νίκολας μετά από χρόνια.
ΣΟΡΙ Η ΜΑΜΑ ΜΕ ΖΑΛΙΖΕΙ ΜΕ ΤΗ ΣΧΟΛΗ
ΑΥΤΑ ΕΙΝΑΙ ΓΙΑ ΚΑΜΕΝΟΥΣ
ΛΕΣ;
ΠΟΛΥ ΜΙΚΡΗ Η ΖΩΗ ΓΙΑ ΧΑΡΑΜΙΣΜΑ
ΔΕΣ ΤΟΝ ΚΟΣΜΟ. ΠΗΓΑΙΝΕ ΙΜΠΙΖΑ ΤΑ ΚΑΛΥΤΕΡΑ ΚΟΡΙΤΣΙΑ
Γιατί;
ΒΥΖΙΑ ΕΞΩ
Χα χα χα.
ΞΑΝΑΔΙΑΒΑΣΑ ΤΑ ΚΕΦΑΛΑΙΑ ΣΤΟ ΒΙΒΛΙΟ ΠΟΥ ΜΟΥ 'ΠΕΣ
Τι λες;
ΛΙΓΟ ΞΕΝΕΡΩΤΟ ΤΣΕΚΑΡΕ ΑΥΤΟ
ΚΑΛΥΤΕΡΟ ΑΠ' ΤΟ ΓΑΜΩΒΙΒΛΙΟ
ΕΧΕΙΣ ΠΗΔΗΞΕΙ ΠΟΛΛΕΣ
ΑΡΚΕΤΕΣ
Μάλιστα.
Συγγνώμη; Κύριε Μπρίγκστοκ;
Μπορείτε ν' ανοίξετε; Είμαι η Κάθριν Ρέιβενσκροφτ.
Ανοίξτε, παρακαλώ.
Πρέπει να μιλήσουμε.
Σας παρακαλώ. Ξέρω ότι είστε μέσα!
Με παράτησε ο άντρας μου και μάλλον θα με απολύσουν!
Κέρδισες! Μ' ακούς; Κέρδισες!
Μπορείς τουλάχιστον να με κοιτάξεις στα μάτια και να με ακούσεις.
Στίβεν;
Σε παρακαλώ, άνοιξε.
Ξέρω ότι είσαι εκεί. Πρέπει να μ' ακούσεις.
Έχω δικαίωμα να ακουστώ!
Αυτό πρέπει να σταματήσει.
Ό,τι κι αν κάνεις στους δικούς μου ή σ' εμένα δεν θα φέρει πίσω τον γιο σου.
Έχετε καλέσει το 0207 946 0534.
Ούτε ο Στίβεν ούτε η Νάνσι βρίσκονται εδώ για να απαντήσουν,
αλλά αν αφήσετε μήνυμα με ημερομηνία, ώρα και τον αριθμό σας θα σας καλέσουμε.
Καλή σας μέρα.
- Εγώ είμαι. - Εγώ είμαι.
Θέλω να μιλήσουμε για τον Τζόναθαν.
Ξέρω ότι έχεις το τηλέφωνό μου.
Τηλεφώνησέ μου.
Και μίλα αυτήν τη φορά!
Ήθελε ν' ακούσω.
Ήθελε να μιλήσουμε.
Είπε ότι είχε κάτι να πει.
Όμως ήταν πολύ αργά γι' αυτό.
Μα το φίδι πλησίαζε.
Ήταν ώρα να ολοκληρώσω το σχέδιο όμορφα.
Το ψάρι ήταν έτοιμο να πιαστεί. Ήταν ώρα για το τελικό χτύπημα.
ΠΟΥ ΕΙΣΑΙ;
Ο φουκαράς είχε ανοίξει την καρδιά του στον Τζόναθαν,
αλλά εκείνος που είχε προελάσει ήμουν εγώ.
ΕΔΩ ΕΙΜΑΙ
ΤΙ ΕΚΑΝΕΣ
ΘΥΜΑΣΑΙ ΤΟ ΒΙΒΛΙΟ;
ΤΟΝ ΕΠΑΙΖΕΣ;
Δεν ήθελε και πολύ για να εξωθήσω στα άκρα αυτό το αδύναμο είδος.
Αρκεί να τροφοδοτούσα το σκοτάδι του και να τον οδηγούσα στα άκρα...
και μετά, να τον άφηνα εκεί, στο χείλος του γκρεμού.
ΘΥΜΑΣΑΙ
...που η μητέρα άφησε το παιδί της μόνο στη θάλασσα;
ΕΝΑ ΑΓΟΡΑΚΙ ΠΟΥ ΔΕΝ ΗΞΕΡΕ ΚΟΛΥΜΠΙ;
ΣΥΝΔΕΣΤΕ ΦΟΡΤΙΣΤΗ! ΜΠΑΤΑΡΙΑ 5%
ΚΟΙΜΟΤΑΝ Η ΚΑΥΛΙΑΡΑ ΣΚΡΟΦΑ
ΓΙΑΤΙ ΔΕΝ ΒΟΗΘΗΣΕ ΤΟ ΠΑΙΔΙ ΤΗΣ;
ΠΟΡΝΗ
Δεν ήθελε να ρισκάρει τη ζωή του ο Τζόναθαν.
Η ΠΟΡΝΗ ΗΘΕΛΕ ΚΙ ΑΛΛΟ ΚΑΥΛΙ
Η λαγνεία της για τον Τζόναθαν
ήταν μεγαλύτερη απ' την αγάπη της για το παιδί της;
ΝΑΙ ΤΗ ΜΙΣΩ ΤΗ ΓΑΜΗΜΕΝΗ
Τι σκατά;
ΤΙ ΣΚΑΤΑ
ΠΟΥ ΒΡΗΚΕΣ ΑΥΤΗΝ ΤΗ ΦΩΤΟ
ΘΥΜΑΣΑΙ ΤΟΝ
...νεαρό που έσωσε το αγοράκι στο βιβλίο;
Ο ΤΖΟΝΑΘΑΝ
ΝΑΙ. Ο ΤΖΟΝΑΘΑΝ.
Ο ΤΖΟΝΑΘΑΝ ΜΠΡΙΓΚΣΤΟΚ. ΚΑΙ ΠΕΘΑΝΕ.
ΟΚ ΚΑΙ;
ΕΙΣ ΜΝΗΜΗΝ
Ο ΑΠΟΛΥΤΩΣ ΑΓΝΩΣΤΟΣ ΠΟΥ ΠΕΘΑΝΕ ΓΙΑ ΝΑ ΣΟΥ ΣΩΣΕΙ ΤΗ ΖΩΗ.
ΑΥΤΟΣ ΕΙΣΑΙ ΕΣΥ. ΔΕΝ ΚΑΤΑΛΑΒΑΙΝΩ
ΧΑΖΟΣ ΕΙΣΑΙ;
Ο ΤΖΟΝΑΘΑΝ ΠΕΘΑΝΕ ΧΡΟΝΙΑ ΠΡΙΝ.
ΕΣΥ ΕΙΣΑΙ ΤΟ ΑΓΟΡΑΚΙ ΠΟΥ ΕΣΩΣΕ.
ΜΕ ΦΡΙΚΑΡΕΙΣ
Σου στέλνω μερικές φωτογραφίες.
Τσέκαρέ τες με τις σελίδες...
Του Ο Απολύτως Άγνωστος.
Δεν υπήρχε επιστροφή.
Είχα μια αποστολή.
Δεν υπήρχε περίπτωση να μην αναγνωρίσει εκείνη ή τον εαυτό του.
Κανένα παιδί δεν πρέπει να βλέπει τη μητέρα του έτσι.
Μα έπρεπε να γίνει.
"ΤΩΡΑ, ΖΟΥΛΗΞΕ ΤΗ ΡΩΓΑ ΣΟΥ".
ΖΟΥΛΗΞΕ ΤΗ ΡΩΓΑ ΤΗΣ.
Η ΓΥΝΑΙΚΑ, Η ΠΟΡΝΗ, ΕΙΝΑΙ Η ΜΗΤΕΡΑ ΣΟΥ.
Ο ΤΖΟΝΑΘΑΝ ΕΙΝΑΙ ΝΕΚΡΟΣ ΕΠΕΙΔΗ ΠΡΟΣΠΑΘΗΣΕ ΝΑ ΣΕ ΣΩΣΕΙ.
ΞΕΚΑΘΑΡΑ, Η ΜΑΝΟΥΛΑ ΣΟΥ ΔΕΝ Σ' ΑΓΑΠΗΣΕ ΠΟΤΕ.
Γαμώτο.
Ένιωθα σαν να είχα χώσει ένα γατάκι σε σακί και το 'ριξα σε ποτάμι.
Το άκουγα να νιαουρίζει,
μα δεν μπορούσα να κάνω κάτι για να το σώσω.
Από εκείνον εξαρτιόταν αν θα βυθιζόταν ή θα κολυμπούσε.
Θα μπορούσα να έχω μείνει στην κουζίνα και να περιμένω απάντηση,
αλλά έπρεπε να φύγω.
Έπρεπε να παρευρεθώ σε ένα σημαντικό δείπνο.
Έτσι. Θαυμάσια. Έτσι μπράβο.
- Γεια σου, Κάθριν! - Γεια σου, Αλίνα.
- Έτσι. Από κάτω τώρα. - Είσαι καλά, μαμά;
Εσύ είσαι μούσκεμα.
- Ναι. - Καλύτερα δεν είναι;
- Θεούλη μου, η μοκέτα θέλει ένα καλό... - Πράγματι είμαι.
Ξέρεις τι χρειάζεσαι, Κάθριν;
Κάτι ωραίο και ζεστό. Θα σου φτιάξω έναν καφέ.
- Ή ένα τσάι. - Όχι, θα φτιάξω εγώ.
Θα πιεις τσάι ή καφέ;
- Να τος. - Να τος. Σου αρέσει, έτσι;
Θα 'ναι η εποχή.
ΤΜΗΜΑ ΠΡΟΣΩΠΙΚΟΥ ΑΛΜΠΙΟΝ ΜΠΟΡΕΙΣ ΝΑ ΜΙΛΗΣΟΥΜΕ;
ΑΝΑΠΑΝΤΗΤΗ ΚΛΗΣΗ
Οι εικόνες της μητέρας του να κάνει σεξ με ένα 19χρονο αγόρι
έχουν ενοχλήσει τρομερά τον Νίκολας.
Μα η εικόνα που τον ενοχλεί περισσότερο
είναι εκείνη με το κιτρινοκόκκινο φουσκωτό να χάνεται στην άκρη του κόσμου.
Σε μισώ, γαμώτο!
Ξέρει ότι είχε σωθεί ενώ θα έπρεπε να έχει χαθεί.
Φαντάζεται μια άλλη ιστορία για τη μητέρα του.
Μιας τραγικής ηρωίδας, που έχασε το μοναχοπαίδι της σε ατύχημα στη θάλασσα.
Θα είχε συνέλθει πλήρως από εκείνη την απώλεια.
Θα είχε παίξει καλά εκείνο τον ρόλο.
Θα της ταίριαζε καλύτερα απ' το να είναι η μητέρα
ενός χαμηλών τόνων, άνευρου, αποτυχημένου άχρηστου μαλάκα.
Ο Νίκολας!
Είσαι καλά;
Ναι.
Καθαρίσου, μεγάλε.
Ο Ρέιβενσκροφτ είχε γίνει πολύ ενοχλητικός,
αφήνοντας μηνύματα στην ιστοσελίδα για το Ο Απολύτως Άγνωστος.
Ήθελε απεγνωσμένα να αναπληρώσει τον χαμένο χρόνο, να μας συναντήσει.
Πίστευε ότι ήμασταν ακόμη δύο.
Ακόμη ο κος και η κα Μπρίγκστοκ.
Αρχικά, δεν είχα καμιά διάθεση να τον συναντήσω,
μα μετά κατάλαβα ότι μπορούσα να μπήξω πιο βαθιά το μαχαίρι,
να το σπρώξω κι άλλο μόλις έμπαινε μέσα.
Το μέρος ξεχείλιζε από επιχειρηματίες και πολιτικούς.
Κύριε Μπρίγκστοκ, χίλια συγγνώμη για την αναμονή.
Χαίρω πολύ.
Με συγχωρείτε.
Όχι. Δεν φταίτε εσείς.
Είναι η αρθρίτιδα.
Καλά ήταν όσο κράτησε.
Σας ευχαριστώ πάρα πολύ που ήρθατε.
Ήλπιζα να ερχόταν και η κα Μπρίγκστοκ.
Δυστυχώς, η σύζυγός μου πέθανε κάποια χρόνια πριν, κε Ρέιβενσκροφτ.
Λυπάμαι πάρα πολύ.
Θα με λέτε Ρόμπερτ;
Ζητώ συγγνώμη, κύριοι. Ένα ποτήρι σαμπάνια; Ένα κιρ ρουαγιάλ;
Διάβασα το βιβλίο
και ήθελα να ξεκαθαρίσω ότι η συμπεριφορά της συζύγου μου ήταν οικτρή.
Κυριολεκτικά οικτρή.
Ο Τζόναθαν ήταν το μοναχοπαίδι μας.
Η Νάνσι δεν συνήλθε ποτέ απ' τον χαμό του.
Τρομερό.
Το μόνο που ήθελε η Νάνσι ήταν να γνωρίσει τον γιο σας.
Να δει ότι η αυτοθυσία του γιου μας είχε νόημα,
ώστε να αναπνέει και να μεγαλώσει το αγοράκι σας.
Η σύζυγός σας δεν το επέτρεψε.
Απείλησε τη Νάνσι μου αν επιχειρούσε να επικοινωνήσει ξανά μαζί της.
Για να λέμε τα πράγματα με το όνομά τους,
θεωρώ ότι οι πράξεις της συζύγου μου, τόσο στο παρελθόν όσο και στο παρόν,
είναι κυριολεκτικά ασυγχώρητες.
Είναι σαφές ότι φέρθηκε με μια απόλυτα ξεδιάντροπη σκληρότητα
και να ξέρετε ότι δεν ζούμε πια μαζί.
Λυπάμαι πολύ που το ακούω. Εγώ...
Και λυπάμαι για όποιον πόνο και σοκ
πρέπει να σας προξένησαν το βιβλίο και οι φωτογραφίες που έστειλα.
Να μη λυπάστε. Ανακουφίστηκα που επιτέλους ξέρω την αλήθεια.
Πάνε τόσα χρόνια.
Κοιτάξτε...
Ευχαριστώ, κε Ρέιβενσκροφτ.
Το μόνο...
Το μόνο που θέλω τώρα... Στο μόνο που ελπίζω είναι μια κάποια...
μια κάποια μορφή συμφιλίωσης, κάποια συγχώρεση,
για τον Νίκολας και για μένα.
Βλέπετε, όπως εσείς κι η οικογένειά σας,
κι εμείς υποφέραμε από τη φρικτή βαναυσότητα της συζύγου μου.
Φυσικά, κύριε Ρέιβενσκροφτ.
Σας ευχαριστώ.
Μα φυσικά.
Ένας αξιοθρήνητος φουκαράς.
Ήξερε πολύ καλά, νομίζω,
ότι είναι μόνο ένας τυχαίος χαρακτήρας σ' αυτήν την ιστορία.
Και τώρα, είχε ταχθεί απέναντι στην ίδια του τη γυναίκα.
Νικ;
Νίκολας; Αγάπη μου, τι συμβαίνει;
Νίκολας;
Νικ, μίλα μου.
Πού είσαι;
Γαμώτο.
Θεέ μου.
Καλώς ήρθατε στην υπηρεσία τηλεφωνητή.
Ο συνδρομητής...
Θεέ μου. Μη μου το κάνεις αυτό.
Καλώς ήρθατε στην υπηρεσία τηλεφωνητή. Ο συνδρομητής που καλείτε...
Σε μισώ! Παλιο...
ΚΛΗΣΗ ΜΑΜΑ
Ο Νίκολας δεν θέλει να μετακινηθεί.
Θέλει μόνο να κλείσει τα μάτια του.
Δεν θέλει να φύγει ποτέ από αυτό το μέρος.
Εδώ ξέρει ότι μπορεί να είναι ο καλύτερος εαυτός του.
ΔΗΛΩΣΗ ΑΠΟΠΟΙΗΣΗΣ
ΒΑΣΙΣΜΕΝΟ ΣΤΟ ΜΥΘΙΣΤΟΡΗΜΑ ΤΗΣ ΡΕΝΕ ΝΑΪΤ
ΣΑΝΤΙ ΣΑΝΤΙ ΣΑΝΤΙ
Υποτιτλισμός: Εύα Τανταλίδου